Ta muita chent, a caracteristica distintiva d'o comportamiento d'un trol ye a percepción de l'intento por trestucar a la comunidat de bell modo: escribir mensaches incendiarios, sarcasticos, disruptivos u humorísticos destinaus a arrocegar a os de demás usuarios a una confrontación infructuosa. Quanto mayor sía a reacción d'a comunidat, mas prebable será que l'usuario torne a comportar-se como un trol, pus irá creyendo que bellas accions aconsiguen o suyo obchectivo de provocar o caos. Isto ha feito que surta o protocolo a ormino repetiu en a cultura d'Internet: «No alimentar a o trol» (Don't feed the troll).